Zásahy hliadok MsP v 32. týždni 
	V týždni od 3. augusta do 9. augusta 2009 preverovali hliadky mestskej polície v hlavnom meste 2002 udalostí. Medzi nimi bolo aj 227 takých, ktoré po  overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli priestupky vodičov voči pravidlám bezpečnosti a plynulosti v cestnej premávke a takýchto prípadov bolo 977. Na vyhradených parkovacích miestach bez vedomia tých, ktorým tieto miesta patria zaparkovalo svoje motorové vozidlá 83 vodičov a na miestach vyhradených pre zdravotne postihnutých občanov zaparkovalo svoje vozidlá päť motoristov.
	V oblasti porušení pravidiel verejného poriadku zistili hliadky mestskej polície v sledovanom období 32 priestupkov. Na telefonáty, v ktorých volajúci poukazovali na prípady rušenia nočného pokoja zasahovali hliadky mestskej polície 58 krát a majitelia psov štatistiku mestskej polície doplnili o 28 nových zistení.
	Značná časť porušovaní všeobecne záväzných nariadení sa týkala čistoty a poriadku a v tomto smere riešili mestskí policajti 211 porušení. Na zásady ambulantného predaja a trhového poriadku pri predaji svojich výrobkov zabudlo 20 tiežpredajcov. Trávnaté plochy si za miesto zaparkovania svojho motorového vozidla zvolilo 25 vodičov.
	Štatistika mestskej polície ďalej prezrádza, že v zóne s dopravným obmedzením riešili hliadky MsP 136 porušení a v pešej zóne sa stalo 7 priestupkov. V stanovených prevádzkových časoch svoje podniky nestihli uzatvoriť v 6 prípadoch.
	Konzumáciu alkoholických nápojov na verejných priestranstvách napriek tomu, že to všeobecne záväzné nariadenia zakazujú zistili hliadky MsP v 96 prípadoch. Prípady obťažovania  okoloidúcich žobrákmi sa stali 10 krát. Fajčiarov, ktorí fajčili na zastávkach mestskej hromadnej dopravy pokutovali hliadky v 26 prípadoch.
	Štatistika mestskej polície ďalej uvádza, že v sledovanom týždni sa najviac priestupkov stalo na Saratovskej ulici a to 76. Na parkoviskách odťahovacích služieb skončilo 87 odtiahnutých motorových vozidiel a na 465 nesprávne stojacich vozidiel nasadili hliadky mestskej polície blokovacie zariadenia.